पाएं अपने शहर की ताज़ा ख़बरें और फ्री ई-पेपरडाउनलोड करें
15 मई तक लागू लॉकडाउन का बाजार में असर दिख रहा है। वहीं, कई दुकानदारों ने सामानों बेचने के लिए दूसरी तरकीब अपना ली है। कोई मनिहारे की दुकान में पांच बोरा आटा-चावल रखकर दुकान चला रहा तो कोई शहर के अंदर से सामान बेच रहे हैं। लॉकडाउन के दौरान आवश्यक खाद्य सामग्री, फल, सब्जी, मांस, मछली, दूध और पीडीएस की दुकानों को सुबह सात बजे से सुबह 11 बजे तक ही खोलने का निर्देश जारी किया है, लेकिन लॉकडाउन के दूसरे दिन प्रतिबंधित दुकानदारों ने महज कुछ खाद्य सामग्री दुकान के सामने रख दुकान खोलकर खाद्य सामग्री में अन्य सामानों को बेचते देखे गए। ऐसे दुकानों पर ग्राहकों की काफ़ी भीड़ देखी गई औऱ दुकानदार व ग्राहक सभी कोरोना गाइडलाइन की धज्जियां भी उड़ाते दिखे। एसडीएम जेड ए हसन ने बताया कि ऐसे दुकानदारों पर कार्रवाई की जाएगी, जिसके द्वारा कोरोना गाइडलाइन का पालन नहीं किया जा रहा है। लॉकडाउन में नियमों का उल्लंघन करने के मामले में वीरपुर प्रशासन ने वीरपुर पुरानी बाजार हटिया चौक स्थित रेडीमेड कपड़े की दो दुकानों को सील कर दिया। दुकानदार चोरी-छिपे अपनी दुकानों में ग्राहकों घुसाकर सामान बेच रहे थे। थानाध्यक्ष वीरपुर इंस्पेक्टर दीनानाथ मंडल ने बताया कि सुबह 11 बजे तक अति आवश्यक दुकानों को ही खोलने की अनुमति है पर वीरपुर पुरानी बाजार हटिया चौक के पास दोनों दुकान चल रहे थे।
बाहर से ताला लगा पीछे से कपड़ा बेचते 2 दुकानदार धराए, दुकानें सील
राघोपुर | प्रखंड में लॉकडाउन के मद्देनजर जारी गाइडलाइन का पालन कराने के लिए गुरुवार को आरडीओ विनीत कुमार सिन्हा व थानाध्यक्ष रजनीश केसरी ने अभियान चलाया। इस दौरान सिमराही बाजार के स्टेशन रोड में बाहर से ताला और पिछवाड़े से सामग्री बेचते 2 दुकानदारों को रंगेहाथ पकड़ लिया। दुकान के अंदर काफी संख्या में लोग खरीदारी कर रहे ते। लिहाजा दोनों कपड़े की दुकान को सील कर दिया गया। आरडीओ ने बताया कि गुप्त सूचना पर दोनों दुकान में छापेमारी की गई। नेशनल क्लॉथ नामक दुकान के अंदर लगभग एक दर्जन लोग खरीदारी करते पाए गए।
खाद मंडी में दुकान को किया सील
निर्मली| लॉकडाउन को सफल बनाने के लिए गुरुवार को नगर क्षेत्र में पूरा दिन अनुमंडल प्रशासन सड़कों पर उतरा था। सड़कों पर सन्नाटा पसरा रहा। शहर में एएसडीएम लतिफुर रहमान अंसारी के नेतृत्व में बीडीओ राम विजय पंडित, थानाध्यक्ष पंकज कुमार व थाने की पुलिस ने फ्लैग मार्च किया। फ्लैग मार्च मेन रोड स्थित भगत सिंह चौक से शुरू हुअा, जो शहर के अनेक मार्गों व चौक-चौराहों का भ्रमण किया। लोगों से लॉकडाउन का पालन करने की अपील की। बेवजह बाजार में भीड़ लगाने वालों को कड़ी हिदायत दी और कहा कि घरों में रहें और बेवजह बाजार नहीं निकलें, नहीं तो कानूनी कार्रवाई होगी। फ्लैग मार्च में थानाध्यक्ष पंकज कुमार समेत अन्य पुलिस पदाधिकारी व जवान शामिल थे। भ्रमण कर लोगों से लॅाकडाउन का पालन करने की अपील की। एएसडीएम लति फुर रहमान अंसारी ने खाद मंडी में खुली मिठाई दुकान को सील किया।
लॉकडाउन तोड़ सामान बेच रहे दो दुकानदारों से मांगा स्पष्टीकरण
त्रिवेणीगंज | लॉकडाउन में दुकान खोल सामान बेचने वाले तीन दुकानों को सील किया गया है। एक दुकानदार को गिरफ्तार किया गया। एसडीएम एस जेड हसन ने बताया कि बिनोद कुमार की रेडीमेड कपड़े की दुकान और भीमपुर के दो जनरल स्टोर सील किए गए है। रेडीमेड कपड़ा विक्रेता पर प्राथमिकी दर्ज कराई गई है और पुलिस ने उसे गिरफ्तार कर लिया है। दुकान खोलकर सामान बेचने के मामले में दो दुकानदारों से स्पष्टीकरण पूछा गया है। स्पष्टीकरण में एसडीएम ने कहा कि गुरुवार को क्षेत्र भ्रमण के दौरान युगल चौक से पूर्व स्थित जैन वस्त्रालय व युगल चौक से पूर्व आगे रोड से दक्षिण बूट हाउस द्वारा दुकान खोलकर बेच रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn